*Apstiprināts ar 26.03.2019. Rīkojumu Nr.DN-1.15./12-2019*

VAS “Latvijas dzelzceļš”

Rakstiskās izsoles nolikums

par ciršanas tiesību piešķiršanu

1. **Vispārīgie noteikumi**
   1. VAS “Latvijas dzelzceļš”, reģ. nr.40003032065 (turpmāk - LDz) Nekustamā īpašuma direkcija (turpmāk - DN) organizē koksnes un kokmateriālu atsavināšanu, izsolot izciršanas tiesības koksnēm, kas atrodas ārpus meža zemēm publiskās lietošanas dzelzceļa infrastruktūras zemes nodalījuma joslā, kas pieder vai piekrīt valstij Satiksmes ministrijas personā (turpmāk – Izsoles objekts).
   2. Izsoli organizē LDz Ciršanas tiesību izsoles komisija (turpmāk - Komisija), kura izveidota saskaņā ar *21.03.2019. Rīkojumu Nr.DN-1.15../11-2019*.
   3. Izsole notiek saskaņā ar šo nolikumu un Ministru kabineta noteikumiem Nr.309 “Noteikumi par koku ciršanu ārpus meža” kā arī citiem Latvijas Republikas un LDz normatīvajiem aktiem.
   4. Izsolē tiek piedāvātas tiesības nocirst un iegūt īpašumā koksni uz celma ar **sākumcenu 800,00 EUR (astoņi simti euro, 00 centi) par kopējo Izsoles objekta apjomu.**
   5. Izsoles objekts atrodas stacijā “Garciems”, Carnikavas nov., LV-2163. Izsolē tiek nodoti izciršanai marķēti 66 koki. Kokmateriālu apjoms 51,70 m3.
   6. Izsoles mērķis ir noteikt Izsoles objekta pretendentu, kurš piedāvā augstāko cenu ciršanas tiesību nodibināšanai.
   7. Ar rakstiskās izsoles nolikumu var iepazīties LDz mājas lapā www.ldz.lv sadaļā “BIZNESAM/PRIVĀTPERSONĀM - Izsole”.
   8. Izsoles veids – **rakstiska izsole***.*
   9. Kontaktpersonas Matīss Šalmis, tālrunis: 27895460, e-pasta adrese: matiss.salmis@ldz.lv.
2. **Izsoles izsludināšana un pretendenti**
   1. Pretendenta piedāvātā cena nevar būt mazāka par izsoles sākumcenas apmēru.
   2. Izsoles dalībnieku **reģistrācija līdz 2019.gada 24.aprīlim, plkst.10.00.**
   3. LDz ir tiesības informēt par izsoles izsludināšanu personas, kas iepriekš ir izteikušas vēlmi iegūt ciršanas tiesības.
   4. Pieteikuma iesniedzējs uzskatāms par pretendentu ar brīdi, kad LDz ir saņēmusi pretendenta pieteikumu un tas ir reģistrēts Nolikumā noteiktajā kārtībā.
   5. **Pretendents nevar piedalīties izsolē, ja:**
      1. Pretendentam **nav** izsniegta drošības apliecība atbilstoši Dzelzceļa likuma 35.1 panta pirmās daļas un Ministru kabineta 18.01.2011 noteikumu Nr.57 “Noteikumi par drošības apliecības izsniegšanas, darbības apturēšanas un anulēšanas kritērijiem un kārtību” prasībām.
      2. pretendentam ir VID administrēto nodokļu (nodevu) parāds, kas pārsniedz EUR 150, izņemot gadījumus, kad Valsts ieņēmumu dienests pieņēma lēmumu par nodokļu samaksas termiņa pagarināšanu vai atlikšanu vai ir noslēgta vienošanās ar Valsts ieņēmumu dienestu par nodokļu parādu nomaksu;
      3. pretendents tiek likvidēts, ir pasludināts par maksātnespējīgu, tā saimnieciskā darbība ir apturēta vai pārtraukta, ir uzsākta tiesvedība par pretendenta bankrotu;
      4. pretendentam ir bijušas līgumsaistības (vai pašreiz ir noslēgts līgums) ar LDz un uz pieteikumu iesniegšanas brīdi pretendentam ir maksājumu parāds vai citas neizpildītas līgumsaistības.
3. **Pretendenta pieteikums, iesniegšanas un saņemšanas kārtība**
   1. Pretendents iesniedz LDz pieteikumu (paraugs 1.pielikumā), norādot šādu informāciju:
      1. fiziska persona – vārdu, uzvārdu, personas kodu (ja ir), deklarētās, faktiskās dzīvesvietas adresi;
      2. juridiska persona (arī personālsabiedrība) – nosaukumu, reģistrācijas numuru un juridisko, faktisko adresi;
      3. ciršanas tiesību pretendenta likumīgā pārstāvja vārdu, uzvārdu un personas kodu (ja ir);
      4. elektroniskā pasta adresi (ja ir), tālr. Nr.;
      5. ciršanas tiesību nodibināšanai cenas apmēru par kopējo Izsoles objekta apjomu bez pievienotās vērtības nodokļa*.*
   2. Pieteikumam pretendents pievieno šādus dokumentus:
      1. **fiziskā persona pievieno**:
         1. izdruku no Valsts ieņēmumu dienesta elektroniskās deklarēšanas sistēmas par to, ka attiecīgajam pretendentam laikā pēc  Valsts ieņēmumu dienesta administrēto nodokļu (nodevu) parādnieku datubāzē aktualizētās informācijas nav nodokļu parādu, kas kopsummā pārsniedz 150 EUR, vai kopiju no Valsts ieņēmumu dienesta lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu;
         2. notariāli apliecinātu pilnvarojumu pārstāvēt fizisko personu ciršanas tiesību izsolē, ja personu pārstāv pilnvarnieks. Pilnvarā ir jābūt norādītam, ka persona tiek pilnvarota piedalīties ciršanas tiesību izsolē un solīt.
      2. **juridiskā persona iesniedz:**
         1. izdruku no Valsts ieņēmumu dienesta elektroniskās deklarēšanas sistēmas par to, ka attiecīgajam pretendentam laikā pēc  Valsts ieņēmumu dienesta administrēto nodokļu (nodevu) parādnieku datubāzē aktualizētās informācijas nav nodokļu parādu, kas kopsummā pārsniedz 150 EUR, vai kopiju no Valsts ieņēmumu dienesta lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu;
         2. pilnvarojumu pārstāvēt juridisko personu. Pilnvarā ir jābūt norādītam, ka persona tiek pilnvarota piedalīties ciršanas tiesību izsolē un solīt.
   3. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģinālo spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
   4. Pieteikuma dokumenti jāsagatavo valsts valodā.
   5. Pieteikuma dokumentiem jābūt cauršūtiem, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu kopējais skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un pretendenta zīmoga nospiedums (juridiskām personām) apliecina pretendents vai persona, kurai ir pārstāvības tiesības. Dokumentu kopijām jābūt apliecinātām atbilstoši tiesību aktos noteiktajām prasībām.
   6. **Pieteikums jāiesniedz darba dienās: pirmdienās - ceturtdienās no plkst. 8.00 līdz 16.30, piektdienās no plkst. 8:00 līdz 12:00, līdz 2019. gada 24.aprīlim plkst.10:00, LDz telpās Gogoļa ielā 3, Rīgā, 103. kab. (Kancelejā),** noformējot pieteikumu atbilstoši nolikuma prasībām.
   7. Visi pēc Nolikuma 3.6. punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti.
   8. **Pretendents pieteikumu iesniedz slēgtā aploksnē.** Uz aploksnes jānorāda šāda informācija:

**“VAS “Latvijas dzelzceļš”**

**Gogoļa iela 3,**

**Rīga, LV- 1547**

**Pieteikums ciršanas tiesību rakstiskai izsolei**

**Pretendents norāda *(fiziskai personai - vārds, uzvārds, juridiskai personai - nosaukums un reģistrācijas numurs.)***

**Piezīme „Neatvērt līdz 2019.gada 24.aprīļa plkst.10:00”.**

* 1. Pretendents ir tiesīgs grozīt vai atsaukt iesniegto pieteikumu, rakstiski par to paziņojot LDz līdz pieteikuma iesniegšanas termiņa beigām.
  2. LDz reģistrē Nolikuma 3.6. punktā saņemtos pieteikumus to saņemšanas secībā, norādot saņemšanas datumu un laiku, kā arī pretendentu. Pieteikumu glabā neatvērtā aploksnē līdz izsoles sākumam.
  3. Ciršanas tiesību pretendentam ir tiesības piedalīties rakstiskā izsolē, ja pieteikums rakstveidā iesniegts publikācijā norādītajā termiņā. Mutiskie piedāvājumi rakstiskā izsolē ir aizliegti.
  4. Iesniegtie pieteikumi pretendentiem netiek atdoti atpakaļ.
  5. Komisija neizskata piedāvājumu vai arī izslēdz pretendentu no turpmākās dalības jebkurā pieteikuma izvērtēšanas stadijā, ja:
     1. no pretendenta iesniegtajiem dokumentiem vai Komisijas rīcībā esošās informācijas var secināt, ka pretendents neatbilst nolikuma prasībām;
     2. pretendents nav sniedzis visas pieprasītās ziņas un izsoles nolikumā pieprasītos dokumentus;
     3. pretendents iesniedzis piedāvājumu pēc Nolikuma 3.6. apakšpunktā noteiktā termiņa.

1. **Izsoles vieta un laiks, izsoles kārtība** 
   1. Pieteikumu **atvēršana notiks 2019.gada 24.aprīļa plkst.: 10:15 LDz telpā Gogoļa ielā 3, Rīgā, - cokolstāvā, 2. telpā**.
   2. Komisijas priekšsēdētājs atklāj izsoli un paziņo, ka pieteikumu pieņemšana ir pabeigta.
   3. Pieteikumu atver Komisijas sēdē, kur tiesības piedalīties pretendentiem vai to pārstāvjiem. Pieteikumus atver to iesniegšanas secībā.
   4. Komisijas priekšsēdētājs nozīmē Komisijas locekli, kurš:
      1. nosauc izsoles sākumcenu par kopējo Izsoles objekta apjomu;
      2. pēc pieteikumu atvēršanas nosauc ciršanas tiesību pretendentu, pieteikuma iesniegšanas datumu un laiku, kā arī pretendenta piedāvāto cenas apmēru un parakstās uz pieteikuma (parakstās arī pārējie Komisijas locekļi).
   5. Ja pieteikumā nav iekļauta šī nolikuma 3.1. un 3.2. punktos noteiktā informācija, dokumenti vai pieteikumā piedāvātais ciršanas cenas apmērs ir mazāks par publicēto izsoles sākumcenu, Komisija pieņem lēmumu par pretendenta izslēgšanu no dalības rakstiskā izsolē un pieteikumu tālāk neizskata. Pieteikumu atbilstības pārbaudi nolikuma prasībām Komisija var veikt slēgtā sēdes daļā. Ja nepieciešams papildu laiks, lai izvērtētu pretendentu pieteikumu atbilstību publicētajiem nolikuma nosacījumiem, pēc pieteikumu atvēršanas Komisija paziņo laiku un vietu, kad tiks paziņoti rakstiskas izsoles rezultāti.
   6. Ja ir veikta iesniegto dokumentu atbilstības pārbaude nolikuma prasībām, kā arī papildus vērtējums vai papildus informācija nav nepieciešama, Komisijas priekšsēdētājs nosauc visaugstāko cenu un ciršanas tiesību pretendentu, kas to nosolījis.
   7. Ja izvērtējot pretendentu pieteikumus izrādās, ka vairāki pretendenti piedāvājuši vienādu augstāko cenu, par izsoles uzvarētāju tiek atzīts piedāvājums, kurš ir saņemts pirmais, ko attiecīgi apliecina iesniegtā piedāvājuma reģistrācijas datums un laiks.
   8. Ja izsolei piesakās tikai viens pretendents, izsoli atzīst par notikušu un ar vienīgo izsoles pretendentu, ja piedāvājums nav mazāks par izsoles sākumcenu un ir finansiāli izdevīgs LDz, slēdz līgumu.
   9. Komisija patur tiesības jebkurā brīdī atcelt vai pārtraukt izsoli, ja tā konstatē jebkādas nepilnības (piemēram: tehniskas vai aritmētiskas kļūdas) nolikumā.
   10. Izsoles gaita tiek protokolēta, norādot katra pretendenta solītās cenas apmēru, sarindojot tos secībā, kādā būtu jāpiedāvā slēgt līgumu. Protokolu paraksta Komisijas priekšsēdētājs, visi Komisijas locekļi un protokolists. Komisijas apkopotajai informācijai par ciršanas tiesību izsoles rezultātiem, protokola veidā, ir ieteikuma raksturs.
   11. Pēc izsoles protokola apstiprināšanas, Komisija izsoles rezultātus paziņo pretendentiem 5 (piecu) darba dienu laikā, nosūtot vēstuli ieskanētā veidā visiem pretendentiem no LDz epasta [info@ldz.lv](mailto:info@ldz.lv) uz pretendenta norādīto e-pastu.
2. **Līguma slēgšana**
   1. LDz slēdz līgumu ar to pretendentu, kurš piedāvājis augstāko cenu*(parauglīgums par koksnes ciršanu 2.pielikumā ).*
   2. Pretendentam 10 (desmit) darba dienu laikā pēc rakstiskās izsoles rezultātu paziņošanas jāparaksta līgums. Ja iepriekš minētajā termiņā pretendents līgumu neparaksta un neiesniedz attiecīgu atteikumu, ir uzskatāms, ka pretendents no līguma slēgšanas ir atteicies.
   3. Ja pretendents, kurš piedāvājis augstāko cenu, atsakās slēgt līgumu, Komisijai ir tiesības secīgi piedāvāt slēgt līgumu tam pretendentam, kurš piedāvāja nākamo augstāko cenu.
   4. Pretendents, kurš piedāvājis nākamo augstāko cenu, atbildi uz Nolikuma 5.3. punktā minēto piedāvājumu sniedz 5 (piecu) darba dienu laikā pēc tā saņemšanas dienas. Ja pretendents piekrīt parakstīt līgumu par paša nosolīto augstāko cenu, tad 10 (desmit) darba dienu laikā pēc minētā paziņojuma nosūtīšanas viņš paraksta līgumu.
3. **Nenotikusi un spēkā neesoša izsole**
   1. Izsole ir atzīstama par nenotikušu, ja:
      1. noteiktajā laikā nav saņemts neviens pretendenta piedāvājums;
      2. visu pretendentu pieteikuma dokumenti neatbilst nolikuma prasībām;
   2. Izsole tiek atzīta par spēkā neesošu un tiek rīkota jauna izsole, ja ciršanas tiesības iegūst persona, kurai nav bijušas tiesības piedalīties izsolē uz izsoles dienu.

Pielikumā:

1. Pieteikums ciršanas tiesību rakstiskai izsolei uz 1 (vienas) lapas.
2. Parauglīgums uz 7 (septiņām) lapām.

Reģionālā apsaimniekošanas iecirkņa vadītājs A.Zunte

**1. pielikums** Rakstiskās izsoles nolikumam par ciršanas tiesību piešķiršanu

**VAS “Latvijas dzelzceļš”**

Gogoļa ielā 3,

Rīgā, LV -1547

**PIETEIKUMS ciršanas tiesību rakstiskai izsolei**

**Pretendenta rekvizīti:**

Juridiskai personai- nosaukums/fiziskai personai- vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskai personai- reģistrācijas Nr./fiziskai personai- personas kods (ja ir): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskai personai- juridiskā adrese/fiziskai personai- deklarētā dzīvesvietas adrese:\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faktiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Piedāvātā summa kopā** \_\_\_\_\_\_\_\_ EUR bez PVN

Papildus informācija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Apliecinām, ka:**

1. mums ir skaidras un saprotamas mūsu tiesības un pienākumi, kas ir noteikti izsoles nolikumā un tiesību aktos, esam iepazinušies ar izsoles nolikumu, tai skaitā visu tā pielikumu, saturu, atzīstam to par pareizu, saprotamu un atbilstošu;

2. piekrītam izsoles nolikuma pievienotajam parauglīguma projektam;

3. visas izsoles piedāvājumā sniegtās ziņas par pretendentu un tā piedāvājumiem ir patiesas.

Pielikumā:

1.personas pārstāvības apliecinošs dokuments;

2. VID izziņa ( ja nepieciešams).

Ciršanas tiesību pretendenta (vai tā pilnvarotā pārstāvja):

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

vārds, uzvārds amats (ja ir) paraksts

\_\_\_\_\_\_\_\_, 201\_\_. gada \_\_\_.\_\_\_\_\_\_\_\_\_\_\_. Vieta

**2.pielikums** Rakstiskās izsoles nolikumam par ciršanas tiesību piešķiršanu

PARAUGLĪGUMS Nr.\_\_\_\_\_\_\_

par ciršanas tiesību piešķiršanu

Rīgā, 2019.gada\_\_.\_\_\_\_\_\_\_\_\_\_\_

PIRCĒJS, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no vienas puses, un

**VAS “Latvijas dzelzceļš”**, vienotais reģ. Nr.40003032065, turpmāk tekstā - PĀRDEVĒJS, tās Reģionālā apsaimniekošanas iecirkņa vadītāja Andra Zuntes personā, kurš rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abi kopā un katrs atsevišķi saukti arī Puse/ Puses, bez maldības, viltus vai spaidiem, ievērojot savstarpējos solījumus un saistības, apzinoties izsolītā objekta vērtību, noslēdz sekojoša satura līgumu, turpmāk tekstā Līgums, par sekojošo:

# LĪGUMA PRIEKŠMETS

* 1. PĀRDEVĒJS apņemas pārdot 2019.gada \_\_.\_\_\_\_\_\_\_\_\_ izsolē nosolīto koksni uz celma (koksne marķēta) dzelzceļa līnijas posmos:\_\_\_\_\_\_\_\_\_\_\_\_\_\_\_\_\_, turpmāk tekstā - PRECE, bet

PIRCĒJS apņemas iegādāties, apmaksāt PRECI un veikt izciršanas darbus (turpmāk - Darbi), saskaņā ar Līguma noteikumiem.

* 1. PRECES nosaukums\_\_\_\_\_\_\_\_\_\_\_\_\_, daudzums\_\_\_\_\_\_\_\_\_\_\_\_.
  2. PIRCĒJS apliecina, ka cirsmas robežas ir zināmas un par to PIRCĒJAM pret PĀRDEVĒJU pretenziju nav.
  3. PIRCĒJAM ir zināms koksnes faktiskais stāvoklis un tas apliecina, ka koksnes krautuvju vietas un izvešanas ceļi dabā ir ierādīti, to stāvoklis viņam ir zināms, un par to PIRCĒJAM pret PĀRDEVĒJU nav pretenziju.

# PRECES PIEGĀDES UN NORĒĶINU KĀRTĪBA

* 1. PRECES cena EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_) bez PVN 21%.
  2. Ja valstī attiecīgajai PRECEI tiek noteikta cita PVN likme, piemērojama tā likme, kas ir spēkā PRECES pārdošanas brīdī.
  3. PVN tiek piemērots, saskaņā ar Pievienotās vērtības nodokļa likuma 141. pantu – Īpašs nodokļa piemērošanas režīms kokmateriālu piegādei un ar to saistītiem pakalpojumiem.
  4. PĀRDEVĒJS ne vēlāk kā 10 (desmit) darba dienu laikā no Līguma parakstīšanas dienas, iesniedz PIRCĒJAM rēķinu.
  5. PIRCĒJS apņemas apmaksāt rēķinu 20 (divdesmit) dienu laikā, pamatojoties uz abpusēji parakstīto rēķinu, pārskaitot naudas līdzekļus uz PĀRDEVĒJA bankas norēķinu kontu.
  6. PĀRDEVĒJS rēķinā norāda PIRCĒJA juridisko adresi, Maksātāja rekvizītus, Līguma numuru un noslēgšanas datumu.
  7. Ja PIRCĒJS neveic savlaicīgu rēķina apmaksu, PĀRDEVĒJS ir tiesīgs pieprasīt PIRCĒJAM maksāt līgumsodu 0,1% apmērā no neapmaksātās rēķina summas par katru nokavēto apmaksas dienu, bet ne vairāk kā 10 % no šīs summas.
  8. PRECES izsniegšana PIRCĒJAM notiek pēc rēķina pilnas apmaksas.

# LĪGUMA NODROŠINĀJUMS

* 1. PIRCĒJS apņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma summas iemaksu - 20% (divdesmit) procentu apmērā no līgumcenas – **EUR \_\_\_\_\_\_\_\_** (\_\_\_\_\_\_\_\_\_\_) bez PVN,PĀRDEVĒJA bankas kontā Nr. LV12NDEA0000082992372, Nordea Bankas AB Latvijas filiāle, bankas kods: NDEALV2X (**iesniedzot maksājuma uzdevumu**, kas apliecina, ka Līguma nodrošinājuma summa ir iemaksāta PĀRDEVĒJA bankas kontā, Reģionālā apsaimniekošanas iecirkņa nodalījuma joslas apsaimniekošanas daļas vadītājam Matīsam Šalmim, tālr.:27895460, epasts: matiss.salmis@ldz.lv), maksājuma mērķī norādot: „Līguma Nr., datumu un numuru”, atbilstoši Līguma nosacījumiem.
  2. PĀRDEVĒJS ir tiesīgs ieturēt Līguma nodrošinājuma summu jebkurā no sekojošiem gadījumiem:
     1. pilnā apmērā – ja Līgums tiek izbeigts saskaņā ar Līguma 5.2.punktu (neatkarīgi no zaudējumu esamības);
     2. pilnā apmērā – ja PIRCĒJS atsakās no savu saistību izpildes (neatkarīgi no zaudējumu esamības);
     3. PIRCĒJA līgumsodu segšanai – līgumsodu summas apmērā;
     4. PĀRDEVĒJA zaudējumu, kas radušies Līgumā noteikto PIRCĒJA saistību neizpildes rezultātā, atlīdzināšanai – zaudējumu summas apmērā. Šādā gadījumā PĀRDEVĒJS nosūta PIRCĒJAM zaudējumu aprēķinu.
  3. Ja PĀRDEVĒJS ir ieturējis Līguma nodrošinājumu saskaņā ar Līguma 3.2.3.punktu, tad Līguma nodrošinājums saskaņā ar Līguma 3.2.1., 3.2.2. vai 3.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
  4. Ja PĀRDEVĒJS ir ieturējis Līguma nodrošinājumu saskaņā ar Līguma 3.2.1., 3.2.2. vai 3.2.4.punktu, tad PIRCĒJS atlīdzina PĀRDEVĒJAM zaudējumus tādā apmērā, kas pārsniedz saskaņā ar Līguma 3.2.1., 3.2.2. vai 3.2.4.punktu saņemtās summas.
  5. Līguma nodrošinājuma saņemšanai ir soda sankcijas raksturs un tā neatbrīvo PIRCĒJU no Līguma izpildes un Līguma nodrošinājuma iesniegšanas (iemaksas) pienākuma.
  6. Līguma nodrošinājuma termiņš ir 30 (trīsdesmit) kalendārās dienas pēc PRECES izstrādes, izvešanas un satīrīšanas darbu galīgās izpildes brīža.
  7. Līguma nodrošinājuma summu (izmaksājot iemaksāto Līguma nodrošinājumu) PĀRDEVĒJS atgriež PIRCĒJAM 5 (piecu) darba dienu laikā pēc Līguma nodrošinājuma termiņa beigām.

# PUŠU PIENĀKUMI UN TIESĪBAS

* 1. PIRCĒJS uzsāk PRECES izstrādi un izvešanu tikai pēc rēķina apmaksas, pamatojoties uz noslēgto Līgumu.
  2. PIRCĒJA pienākums ir rakstiski saskaņot cirsmas zemes vienību robežas (pielikumā Nr.3) Nekustamā īpašuma valsts kadastra informācijas sistēmas grafiskā informācija) ar pierobežniekiem, kuru zemes vienībām nav konstatētas robežzīmes un zemes vienības nav instrumentāli uzmērītas.
  3. PIRCĒJS apņemas līdz katras tekošās nedēļas trešdienai iesniegt informāciju PĀRDEVĒJA (Darbu pieņēmēja) struktūrvienības Reģionālā apsaimniekošanas iecirkņa attiecīgā reģiona mežsaimniecisko darbu rīkotājam par nākamajā nedēļā plānotajiem veicamajiem darbiem.
  4. PIRCĒJAM veicot koku zāģēšanu, kad koka stumbra garums ir lielāks par attālumu līdz VAS „Latvijas dzelzceļš” infrastruktūras objektam nepieciešama attiecīgo dzelzceļa speciālistu klātbūtne.
  5. PIRCĒJS apņemas veikt risu aizlīdzināšanu, kas dziļākas par 25 centimetriem bezsala apstākļos mēneša laikā pēc izstrādes, bet sala apstākļos – mēneša laikā pēc augsnes pilnīgas atkušanas.
  6. Darbu izpilde dzelzceļa infrastruktūras zemes nodalījuma joslā saaudzes izpļaušanas, izpildītās sanitārās vai gabarītcirtes sakopjama šādos veidos:
     1. ciršanas atliekas sadedzinot;
     2. ciršanas atliekas savācot un izvedot.
  7. PRECES sagatavošanu izvešanai, teritorijas sakopšanu pēc darbu izpildes PIRCĒJS veic saskaņā ar 01.02.2005. Ministru kabineta noteikumiem Nr.79 „Dzelzceļa zemes nodalījuma joslas ekspluatācijas noteikumi”, atbilstoši VAS „Latvijas dzelzceļš” rīkojumiem Nr. D-3/186, no 15.04.2010., Nr. DN-1/14-2011, no 16.06.2011. un citiem normatīvajiem aktiem, kas regulē šādu darbu izpildi, un, kas reglamentē darbības dzelzceļa infrastruktūras zemes nodalījuma joslā.
  8. PIRCĒJAM ir pienākums paziņot PĀRDEVĒJAM par PRECES izvešanas pabeigšanu.
  9. PRECES izstrādes un izvešanas laikā PIRCĒJS ir atbildīgs par trešajām personām nodarītajiem zaudējumiem.
  10. Visus PRECES izstrādes, izvešanas un satīrīšanas darbus PIRCĒJS veic ar saviem tehniskajiem un cilvēku resursiem. PRECES izstrādes, izvešanas un satīrīšanas darbu termiņš ir **līdz 2019.gada \_\_.\_\_\_\_\_\_\_\_\_\_**.
  11. PĀRDEVĒJS 10 (desmit) darba dienu laikā pēc PRECES izvešanas konkrētajā dzelzceļa posma līnijā, pārbauda izpildītos darbus un paraksta Pakalpojuma pieņemšanas – nodošanas aktu (Pielikums Nr.1, kur ir norādīts izvestais PRECES daudzums noteiktajā dzelzceļa līnijas posmā, vai arī noformēts Defektu akts par konstatētajiem trūkumiem un nepilnībām un iesniedz Defektu aktu PIRCĒJAM. PRECES pieņemšanas – nodošanas akts un Defektu akts kļūst par Līguma neatņemamu sastāvdaļu.
  12. Konstatētos trūkumus un nepilnības, PIRCĒJS uz sava rēķina novērš ne vēlāk kā 10 (desmit) darba dienu laikā vai citā termiņā par kuru puses vienojušās. PRECES izvešana uzskatāma par pieņemtu ar dienu, kad PIRCĒJS un PĀRDEVĒJS ir parakstījis PRECES pieņemšanas - nodošanas aktu vai novērsis Defektu aktā norādītos trūkumus.
  13. Par Līguma 3.10.punktā noteiktā termiņa kavējumu PĀRDEVĒJAM ir tiesības prasīt maksāt PIRCĒJAM līgumsodu 0,1% apmērā no Līguma 2.1.punktā noteiktās summas par katru kavējuma dienu, bet ne vairāk par 10% no šīs summas.
  14. PĀRDEVĒJAM ir tiesības kontrolēt PRECES izvešanas gaitu.
  15. PIRCĒJS, veicot darbus dzelzceļa infrastruktūras zemes nodalījuma joslā, ievēro Latvijas Republikas normatīvos aktus un PĀRDEVĒJA izdotos un spēkā esošos normatīvos aktus, t.sk. kārtību ”Komercdarbības veikšanas kārtība uz VAS “Latvijas dzelzceļš” dzelzceļa infrastruktūras”. PĀRDEVĒJA izdotie normatīvie akti publiski pieejami PĀRDEVĒJA mājas lapā: [www.ldz.lv](http://www.ldz.lv)
  16. Mainoties Pušu rekvizītiem, Pusēm ir pienākums 3 (trīs) darba dienu laikā (bez rakstiskas vienošanās par grozījumiem Līgumā) rakstiski, norādot jaunos rekvizītus, par to informēt otru Pusi, un šī vēstule ir uzskatāma par Līguma neatņemamu sastāvdaļu.
  17. Gadījumā, ja tiek mainīts PIRCĒJA norēķinu konta numurs, PIRCĒJS par to informē PĀRDEVĒJU, nosūtot vēstuli ar paraksttiesīgo personu parakstiem vai slēdz vienošanos par grozījumiem Līgumā.
  18. Ja kompetentas institūcijas (Valsts ieņēmumu dienests) apturēs PIRCĒJA saimniecisko darbību, PĀRDEVĒJS ievēros likuma „Par nodokļiem un nodevām” 34.1 pantā noteiktās prasības.

# LĪGUMA DARBĪBAS LAIKS UN TĀ IZBEIGŠANA

* 1. Līgums stājās spēkā ar tā abpusēju parakstīšanas dienu un ir spēkā līdz 201\_.gada \_\_.\_\_\_\_\_\_\_\_\_.
  2. Līgumu PĀRDEVĒJS ir tiesīgs izbeigt vienpusējā kārtā, rakstiski par to paziņojot PIRCĒJAM 15 (piecpadsmit) kalendārās dienas iepriekš, ja PIRCĒJS:
     1. Ir pārkāpis kādu no Līguma noteikumiem.
  3. Pēc Līguma noslēgšanas PIRCĒJS uzņemas risku par Līguma 1.1.punktā norādītās PRECES nejaušu bojāeju.

# STRĪDU IZSKATĪŠANAS KĀRTĪBA

* 1. Strīdus, kas radušies Līguma izpildes laikā, Puses cenšas atrisināt savstarpēju sarunu ceļā.
  2. Gadījumā, ja domstarpības sarunu ceļā atrisināt neizdodas, strīds tiks risināts saskaņā ar spēkā esošajiem Latvijas Republikas tiesību aktiem.

1. **CITI NOTEIKUMI**
   1. Līguma noteikumi, kā arī informācija, kas saistīta ar Pušu sadarbību vai kas par Pusēm nonākusi Pušu rīcībā Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas Pušu piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kas ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
   2. Saņemto Pušu komercnoslēpumu saturošo informāciju Puses apņemas izmantot vienīgi Līguma 1.1.punktā norādītajam mērķim, ievērojot Pušu komercintereses un šo konfidencialitātes pienākumu.
   3. Līguma noteikumu grozījumi un papildinājumi ir spēkā tikai gadījumā, ja tie ir izdarīti rakstiskā formā, un, ja tos ir parakstījušas abas Puses.
   4. PIRCĒJS, parakstot Līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
   5. PIRCĒJAM ir pienākums nekavējoties informēt PĀRDEVĒJU, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet PĀRDEVĒJAM kļūst zināms, ka PIRCĒJS ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
   6. Ja PIRCĒJA rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, PĀRDEVĒJA vai jebkādu citu personu interesēs, PIRCĒJAM ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. PĀRDEVĒJS garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
   7. Līgums ir sastādīts latviešu valodā uz 4 (četrām) lapām ar 3 (pielikumiem) pielikumiem uz 13 (trīspadsmit) lapām, divos eksemplāros ar vienādu juridisku spēku, pa vienam eksemplāram katrai Pusei.

# PUŠU REKVIZĪTI

PĀRDEVĒJS:

VAS “Latvijas dzelzceļš”, juridiskā adrese: Gogoļa iela 3, Rīga, LV-1547, Luminor Bank AS, Konta Nr.LV58NDEA0000080249645, vienotais reģ.Nr.40003032065, PVN reģ.Nr.LV40003032065. Kontaktpersona: M.Šalmis, t.27895460.

# PIRCĒJS:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikums Nr.1 Parauglīgumam

APSTIPRINU:

VAS „Latvijas dzelzceļš”

Reģionālā apsaimniekošanas iecirkņa

vadītājs

\_\_\_\_\_\_\_\_\_\_\_\_\_\_\_\_\_\_\_\_\_\_ A.Zunte

201\_. gada \_\_\_. \_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
| **IZPILDĪTO DARBU PIEŅEMŠANAS – NODOŠANAS AKTS** | | | |

Rīgā 201\_. gada \_\_. \_\_\_\_\_.

**„** **Izsolē nosolīto koksni uz celma ciršana VAS “Latvijas dzelzceļš” publiskās lietošanas dzelzceļa infrastruktūras zemes nodalījuma joslā”**

Darbi veikti no 201\_. gada \_\_. \_\_\_\_\_\_ līdz \_\_. \_\_\_\_\_\_\_.

Pircējs: **\_\_\_\_\_\_\_\_\_\_\_\_\_\_\_\_\_\_**

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Līgums: \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Nr. p.k.** | **Dzelzceļa līnijas posms** | **Km no, km līdz** | **Dzelzceļa puse** | **Kokmateriālu sortimentu veids** | **Daudzums, m3** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

**Nodeva: Pieņēma:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_ | DNRAI Nodalījuma joslas apsaimniekošanas  daļas vadītājs  \_\_\_\_\_\_\_\_\_\_  DNRAI Nodalījuma joslas apsaimniekošanas daļas Mežsaimniecisko darbu meistars  \_\_\_\_\_\_\_\_\_\_ |

Pielikums Nr.2 Parauglīgumam

Preces un Darbu valsts kadastra informācijas sistēmas grafiskā informācija